खरिहानी। तरवां थाने के पिठोपट्टी गांव में शनिवार की भोर में हाई टेंशन तार टूटने से लगी आग बुझाने के प्रयास में करेंट के चपेट में आने से 14 वर्षीय किशोर की मौत हो गई। मौत से गांव में कोहराम मच गया। पिठापट्टी गांव में शनिवार की भोर में लगभग तीन बजे जर्जर हाईटेंशन तार टूट कर गिरने से सुबाष गोंड़ की मड़ई में आग लग गई। सुबाष गोंड के परिजनों के साथ ही पूरा गांव आग पर काबू पाने के लिए टूट पड़ा। इस दौरान 15 वर्षीय रवि गोंड़ पुत्र राजू गोंड़ भी बाल्टी में पानी लेकर दौड़ पड़ा। एचटी तार गन्ने के खेत में भी टूट कर गिरा पड़ा था। गन्ने के खेत में प्रवेश करते ही रवि गोंड़ विद्युत करेंट के चपेट में आने से मौत हो गई। मौत से गांव में कोहराम मच गया। बेटे की मौत होते ही मालती अबोल हो गई।